**Kúpna zmluva č. ...........**

uzatvorená podľa § 409 a nasl. Obchodného zákonníka a podľa § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zmluva“)

**I.**

**Zmluvné strany**

* 1. Kupujúci:

Obchodné meno: Trenčiansky samosprávny kraj

Sídlo: K dolnej stanici 7282/20A, 911 01 Trenčín

Štatutárny zástupca: Ing. Jaroslav Baška, predseda

Bankové spojenie: Štátna pokladnica

IBAN: XXXXXXXXXXX

IČO: 36126624

DIČ: 2021613275

Osoba oprávnená konať vo veciach technických:

XXXXXXXXX

Osoba oprávnená konať vo veciach zmluvných:

Mgr. Tomáš Baláž

(ďalej len „Kupujúci“)

1.2 Predávajúci:

Názov: ...................................................................

Sídlo: ...................................................................

Štatutárny zástupca: ...................................................................

Zapísaný v: ...................................................................

IČO: ...................................................................

DIČ: ...................................................................

IČ DPH: ...................................................................

Bankové spojenie: ...................................................................

IBAN: ...................................................................

Tel: ...................................................................

e-mail: ...................................................................

(ďalej len „Predávajúci“)

(Kupujúci a Predávajúci spolu aj ako „Zmluvné strany“)

**II.**

**Úvodné ustanovenia**

* 1. Predávajúci je úspešným uchádzačom verejnej zákazky na obstaranie predmetu zákazky „XXXXXXXXXXX”. Podkladom na uzatvorenie tejto kúpnej zmluvy je výsledok čiastkovej zákazky v rámci zriadeného dynamického nákupného systému s názvom “IKT zariadenia“.
  2. Kupujúci pri zadávaní zákazky s predmetom podľa tejto Zmluvy použil postup podľa § 58 zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“).

**III.**

**Predmet zmluvy**

* 1. Predmetom tejto Zmluvy je dodávka tovaru, vrátane dodania, inštalácie a konfigurácie v mieste dodania v rozsahu podľa technickej špecifikácie definovanej v Prílohe č. 1 tejto Zmluvy **Opis predmetu zákazky**,ktorá je jej neoddeliteľnou súčasťou (ďalej len „Tovar“).
  2. Predávajúci sa na základe tejto Zmluvy zaväzuje dodať Tovar vrátane všetkých jeho súčastí,  inštalovať, konfigurovať, zaškoliť zamestnancov Kupujúceho k obsluhe a údržbe Tovaru a previesť na Kupujúceho vlastnícke právo k Tovaru.
  3. Predmet zmluvy bude odovzdaný jeho úplným dodaním a prevzatím Kupujúcim.
  4. Predmet zmluvy je splnený zo strany Predávajúceho protokolárnym prevzatím úplného predmetu zmluvy Kupujúcim potvrdeným preberacím protokolom.
  5. Predávajúci sa zaväzuje dodať Kupujúcemu Tovar riadne a včas a Kupujúci sa zaväzuje za riadne a včas dodaný Tovar zaplatiť Predávajúcemu kúpnu cenu, dohodnutú v tejto Zmluve.
  6. Predávajúci berie na vedomie, že predmet zmluvy je súčasťou projektu „XXX“ (kód projektu: XXX), spolufinancovaného z XXXXXXXXX prostredníctvom nenávratného finančného príspevku a podlieha kontrole verejného obstarávania.

**IV.**

**Práva a povinnosti predávajúceho**

* 1. Predávajúci sa zaväzuje, že o všetkých skutočnostiach, o ktorých sa dozvie pri plnení tejto Zmluvy, zachová mlčanlivosť a získané informácie neposkytne tretím osobám.

4.2 Predávajúci je povinný odovzdať kupujúcemu všetky doklady a informácie, ktoré sa vzťahujú k odovzdaniu Tovaru, a ktoré sú potrebné na jeho bezporuchové užívanie.

4.3 V prípade, ak bude na riadne užívanie Tovaru nevyhnutné akékoľvek právo duševného vlastníctva Predávajúceho alebo tretej osoby, Predávajúci zabezpečí, že Kupujúci nadobudnutím vlastníctva k Tovaru získa aj všetky oprávnenia a licencie na takéto práva a odplata za používanie týchto práv bude zahrnutá v cene Tovaru.

4.4 Predávajúci je povinný uviesť údaje o všetkých známych subdodávateľoch s uvedením podielu plnenia, navrhovaných subdodávateľov, a predmety subdodávok, ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, a uvedené údaje doplniť do Prílohy č. 3 tejto Zmluvy (t.j. **Zoznam subdodávateľov**) **najneskôr pri podpise tejto Zmluvy**. Predávajúci je zároveň povinný do piatich pracovných dní odo dňa uzatvorenia zmluvy s novým subdodávateľom predložiť Kupujúcemu aktualizované znenie Prílohy č. 3 tejto Zmluvy. Predávajúci aj subdodávatelia musia zároveň spĺňať podmienky zákona č. 315/2016 Z.z. o registri partnerov verejného sektora a o zmene a doplnení niektorých zákonov a byť zapísaní v registri partnerov verejného sektora počas trvania tejto Zmluvy, ak sa na nich vzťahuje povinnosť zápisu v danom registri. Predávajúci môže navrhnúť dodatok k Zoznamu subdodávateľov alebo vyškrtnutie zo Zoznamu subdodávateľov. Predávajúci predkladá tieto úpravy písomne Kupujúcemu k odsúhlaseniu; osobitné ustanovenia Zmluvy nie sú týmto dotknuté. Každá takáto úprava má byť odovzdaná včas tak, aby nezdržovala plnenie zákazky. Úpravy zoznamu subdodávateľov nebudú účinné bez predchádzajúceho písomného odsúhlasenia Kupujúcim. Odsúhlasenie subdodávateľov Kupujúcim žiadnym spôsobom nezbavuje Predávajúceho záväzkov, povinností a zodpovedností vyplývajúcich zo Zmluvy. V prípade, že Predávajúci nevyužije subdodávateľov pri plnení predmetu zákazky, túto skutočnosť preukáže **čestným vyhlásením alebo iným obdobným dokladom**.

4.5 Predávajúci zodpovedá za plnenie Zmluvy o subdodávke subdodávateľom tak, ako keby plnenie realizované na základe takejto Zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe Zmluvy o subdodávke.

4.6 Porušenie povinností Predávajúceho podľa bodov 4.4 a 4.5 tohto článku tejto Zmluvy predstavuje podstatné porušenie tejto Zmluvy.

4.7 Predávajúci bude plniť všetky záväzky vyplývajúce z tejto Zmluvy na vlastné náklady a vlastné nebezpečenstvo.

**V.**

**Práva a povinnosti kupujúceho**

5.1 Kupujúci je povinný Tovar prevziať a prevzatie dodávky potvrdiť. Za deň dodania Tovaru sa považuje deň podpisu protokolu o dodaní tovaru, ktorý potvrdzuje dodanie tovaru a jeho odovzdanie oprávnenými osobami za Kupujúceho a Predávajúceho.

5.2 Kupujúci môže odmietnuť prevziať dodaný Tovar, ak zistí preukázateľné vady Tovaru, jeho nedostatočnú kvalitu, alebo ak sa ukáže, že Tovar nezodpovedá parametrom a vlastnostiam uvedeným v Prílohe č. 1 Zmluvy. O neprevzatí Tovaru spíšu poverení zástupcovia Zmluvných strán protokol, z ktorého bude zrejmý dôvod, pre ktorý Kupujúci odmietol Tovar prevziať. V danom prípade je Predávajúci povinný na vlastné náklady dodaný Tovar odviezť z miesta dodania a v súlade s protokolom o neprevzatí Tovaru odstrániť vadu, nedostatočnú kvalitu alebo rozpor s parametrami uvedenými v Prílohe č. 1 Zmluvy vhodnou formou, prípadne dodať nový Tovar.

**VI.**

**Miesto a čas plnenia**

6.1 Predávajúci je povinný dodať Tovar s parametrami a v rozsahu uvedenými v Prílohách č. 1 a č.2 tejto Zmluvy, a to v lehote XX týždňov odo dňa účinnosti Zmluvy.

6.2 Tovar sa považuje za dodaný dňom podpisu protokolu o dodaní Zmluvnými stranami.

* 1. Miesto dodania Tovaru je XXX.
  2. Predávajúci sa zaväzuje dodať celý predmet zmluvy naraz jednou dodávkou.

**VII.**

**Zmluvná cena**

7.1 Zmluvná cena za Tovar je stanovená dohodou zmluvných strán v EUR podľa § 3 zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách v znení neskorších predpisov (ďalej len „cena“). Cena je stanovená ako maximálna počas trvania tejto Zmluvy. Cena je uvedená v Prílohe č. 2 k tejto Zmluve, ktorá tvorí jej neoddeliteľnú súčasť.

7.2 Celková kúpna cena za predmet kúpy je:

cena bez DPH: ....................... EUR

sadzba DPH (.... %) a výška DPH: ....................... EUR

cena vrátane DPH/celkom: ....................... EUR

slovom .................................................................................................

K príslušnej cene bez DPH bude Predávajúci, ktorý je osobou registrovanou pre daň z pridanej hodnoty, účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a Kupujúci sa zaväzuje ju uhradiť spolu s cenou. Pre vylúčenie pochybností platí, že pokiaľ Predávajúci v momente uzavretia tejto Zmluvy nebol osobou registrovanou pre daň z pridanej hodnoty, nie je oprávnený k príslušnej cene navyše účtovať DPH a cena je v takom prípade považovaná za cenu konečnú vrátane DPH.

7.3 Cena zahŕňa všetky náklady predávajúceho potrebné k dodaniu Tovaru na miesto dodania a všetkých súvisiacich služieb, definovaných v článku III. tejto Zmluvy. V cene sú zahrnuté všetky náklady za dopravu do miesta dodania, balné, clo, kompletnosť dodávky, náklady za inštaláciu Tovaru v mieste určenia vrátane potrebnej kabeláže a zosieťovania zariadení, dopravné náklady k miestu inštalácie, funkčnej skúšky a pod. Predávajúci do ceny zahrnievšetky poplatky súvisiace s vývozom tovaru zo zahraničia a jeho dovozom do krajiny sídla Kupujúceho, a všetky ostatné nevyhnutné náklady spojené s plnením predmetu zákazky, aj keď nebudú predmetom fakturácie Predávajúceho.

7.4 Predávajúci podpisom tejto Zmluvy prehlasuje, že kúpna cena podľa bodu 7.2 tohto článku je reálna voči aktuálnym podmienkam trhu.

7.5 Súčasťou Kúpnej ceny je aj daň z pridanej hodnoty, príslušná spotrebná daň, clo a iné platby vyberané v rámci uplatňovania nesadzobných opatrení, ustanovené osobitnými predpismi.

7.7 Zmluvné strany sa dohodli, že v prípade zmeny kúpnej ceny v bode 7.2. z dôvodu zvýšenia cla alebo inej platby, vyberanej v rámci uplatňovania nesadzobných opatrení ustanovených osobitným predpisom (vzhľadom na ich sadzbu platnú v čase uzatvorenia Zmluvy), alebo kurzovej zmeny, takto vzniknutý rozdiel Kúpnej ceny znáša Predávajúci.

**VIII.**

**Platobné podmienky a fakturácia**

8.1 Nárok na zaplatenie ceny vzniká riadnym dodaním Tovaru na základe faktúry vystavenej Predávajúcim a doručenej Kupujúcemu.

8.2 Predávajúci je oprávnený vystaviť Kupujúcemu faktúru na základe preberacieho protokolu potvrdzujúceho prevzatie Tovaru, ktorý bude podpísaný oprávnenými zástupcami Zmluvných strán.

8.3 Úhrada ceny bude realizovaná formou bezhotovostného platobného styku na účet Predávajúceho uvedený v záhlaví Zmluvy bez poskytnutia preddavku. Dohodnutú cenu v celkovej maximálne výške podľa článku VII. bodu 7.2 tejto Zmluvy, Kupujúci uhradí Predávajúcemu na základe predloženej faktúry, s lehotou splatnosti šesťdesiat (60) dní odo dňa doručenia faktúry Kupujúcemu. Platobná povinnosť Kupujúceho sa považuje za splnenú v deň, keď bude z jeho bankového účtu poukázaná príslušná platba.

8.4 Neoddeliteľnou súčasťou faktúry bude dodací list a preberací protokol, potvrdený oprávneným zástupcom Predávajúceho a oprávneným zástupcom Kupujúceho, ktorí svojím podpisom potvrdia odovzdanie a prevzatie Tovaru. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Okrem toho musí faktúra obsahovať:

* názov jednotlivých Tovarov, jednotkovú cenu, sumu za jednotlivé druhy Tovaru a sumu spolu, sadzbu DPH a celkovú sumu DPH, celkovú fakturovanú sumu vrátane DPH,
* identifikačné údaje predávajúceho a kupujúceho (obchodné meno, sídlo, IČO, IČ DPH, DIČ),
* ITMS kód projektu, názov projektu,
* názov a číslo tejto Zmluvy,
* poradové číslo faktúry,
* preberací protokol, na základe ktorého bol daňový doklad vystavený,
* dátum zdaniteľného plnenia,
* dátum splatnosti,
* dátum vyhotovenia
* označenie peňažného ústavu a číslo účtu, na ktorý sa má platiť fakturovaná suma
* pečiatku a podpis oprávnenej osoby Predávajúceho

8.5 V prípade, že faktúra nebude obsahovať predpísané náležitosti, Kupujúci má právo vrátiť ju Predávajúcemu na prepracovanie. Predávajúci do prepracovanej faktúry vyznačí novú lehotu splatnosti a doručí ju Kupujúcemu. Ak Predávajúci neuvedie vo faktúre ktorýkoľvek požadovaný údaj, je to dôvod na vrátenie faktúry bez jej uhradenia a bez následkov z omeškania. Nová lehota splatnosti začne plynúť až po preukázateľnom doručení novej faktúry do podateľne Kupujúceho. Faktúru je potrebné zaslať doporučenou listovou zásielkou alebo iným obdobne spoľahlivým spôsobom. Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

8.6 Odplata dohodnutá v bode 7.2 tejto Zmluvy je úplná a konečná, pričom okrem nej nebude mať Predávajúci voči Kupujúcemu nárok na žiadne ďalšie plnenie alebo na náhradu akýchkoľvek vzniknutých nákladov. Odplata je konečná bez ohľadu na náklady, terajšie alebo budúce, ktoré Predávajúci má, bude mať alebo môže v budúcnosti mať, v súvislosti so zabezpečením dodávky predmetu Zmluvy, vrátane všetkých licenčných poplatkov a prípadných sankcií za porušenie licenčných práv alebo iných práv duševného vlastníctva tretích osôb.

8.7 Ak je Dodávateľ identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento Dodávateľ nebude pri plnení Zmluvy fakturovať DPH. Verejný obstarávateľ nie je zdaniteľnou osobou a v tomto prípade je registrovaný pre DPH podľa § 7 zákona č. 222/2004 Z.z. a bude povinný odviesť DPH v SR podľa zákona č. 222/2004 Z.z.

8.8 Predávajúci akceptuje spôsob financovania predmetu zmluvy prostredníctvom európskych fondov – predfinancovanie. Omeškanie úhrady faktúry spôsobené výkonom kontroly nároku na platbu zo strany poskytovateľa financovania nie je nedodržaním dátumu splatnosti faktúry a Predávajúci neuplatní sankcie voči Kupujúcemu.

8.9 Elektronická fakturácia v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme v platnom znení sa umožňuje a Kupujúci akceptuje predloženie elektronickej fakturácie.

**IX.**

**Dodacie podmienky**

9.1 Predávajúci sa zaväzuje, že Kupujúcemu dodá Tovar podľa článku II. tejto Zmluvy a v Špecifikácii, uvedenej v Prílohe č. 1 k tejto Zmluve, množstve a kvalite, podľa podmienok dohodnutých v tejto Zmluve.

9.2 Predávajúci sa zaväzuje zahájiť komunikáciu o dodaní Tovaru s Kupujúcim minimálne päť (5) pracovných dní pred doručením Tovaru. Kupujúci prevezme Tovar v dohodnutom termíne. Kupujúci potvrdí prevzatie tovaru na protokole o dodaní. Preberací protokol vystaví Kupujúci Predávajúcemu po vykonaní fyzickej kontroly dodaného Tovaru. Kupujúci má na vykonanie fyzickej kontroly dodaného tovaru lehotu 10 pracovných dní od doručenia tovaru na miesto jeho odovzdania Kupujúcemu.

9.3 Prevzatie a odovzdanie Tovaru sa vykoná v mieste plnenia uvedenom v bode 6.3 tejto Zmluvy, podľa postupu uvedeného v článku 6.4 tejto Zmluvy.

9.4 Predávajúci v rámci dodania Tovaru poskytne Kupujúcemu súčinnosť podľa tejto Zmluvy.

9.5 Kupujúci sa zaväzuje poskytnúť priestory pre dodanie Tovaru a súvisiace úkony.

**X.**

**Záručná doba a zodpovednosť za vady**

10.1 Predávajúci zodpovedá za vady predmetu zmluvy po dobu určenú výrobcom tovaru, najmenej však po dobu 3 rokov od protokolárneho prebratia celého predmetu zmluvy Kupujúcim. Záručná doba neplynie po dobu, po ktorú Kupujúci nemôže užívať predmet zmluvy pre jeho vady, za ktoré zodpovedá Predávajúci.

10.2 Ak si kupujúci uplatní nárok na odstránenie vady predmetu zmluvy v rámci záručného servisu, predávajúci je povinný zabezpečiť, že servisný technik sa dostaví na opravu max. do 72 hodín od nahlásenia poruchy. Pod nástupom technika na opravu sa rozumie osobná návšteva technika na pracovisku oznámenom kupujúcim, pričom dni pracovného voľna a pracovného pokoja sa do uvedenej lehoty nezapočítavajú. Predávajúci je povinný zabezpečiť odstránenie vady v zmysle jeho plného sfunkčnenia na vlastne náklady, s odbornou starostlivosťou, najneskôr do dvadsiatich dní od nahlásenia vady. Odstránením vady sa rozumie oprava Tovaru v sídle Kupujúceho, oprava tovaru mimo sídla kupujúceho alebo výmena Tovaru, alebo jeho časti tak, aby bola zabezpečená plná funkčnosť a vlastnosti Tovaru v zmysle Špecifikácie. Vyzdvihnutie tovaru zo sídla Kupujúceho pre účely odstránenia vady a opätovné doručenie tovaru do sídla Kupujúceho je v zodpovednosti Predávajúceho. /príp. v niektorých prípadoch min. 36 mesiacov, typ Next Business Day On-Site NBD - poskytovaná výrobcom. Oprava na mieste u zákazníka

10.3 Predávajúci nezodpovedá za vady Tovaru, ktoré boli spôsobené jeho nesprávnym použitím, neodborným zachádzaním, poškodením, zásahom do zariadenia neautorizovanou osobou a nedodržaním návodu na obsluhu, prípadne jeho násilným poškodením.

10.4 Oznámenie reklamovaných vád Tovaru (reklamácia) musí byť vykonané písomne alebo formou emailu u Predávajúceho kedykoľvek počas záručnej doby. Ustanovenia § 428 Obchodného zákonníka sa nepoužijú.

10.5 Pre zabezpečenie riadnej obsluhy a údržby je Predávajúci povinný odovzdať Kupujúcemu návod na použitie, pokyny k údržbe predmetu zmluvy a jeho jednotlivých častí prípadne ďalšie dokumenty potrebné pre správne používanie predmetu zmluvy v slovenskom alebo českom jazyku. Pokiaľ takéto pokyny nebudú Kupujúcemu odovzdané, nemôže Predávajúci  odmietnuť nárok na reklamáciu z dôvodu, že vada vznikla nedostatočnou alebo chybnou údržbou alebo obsluhou.

10.6 Predávajúci zároveň poskytne Kupujúcemu servis po dobu 5 rokov od protokolárneho prebratia celého predmetu zmluvy Kupujúcim v min. rozsahu:

a) 1x ročne servisná prehliadka

c) priebežná kontrola vyťaženosti

d) aktualizácia SW komponentov na najnovšiu verziu v prípade jej vydania výrobcom

e) vzdialená ON-LINE podpora za účelom odstránenia poruchy v čase od 8:00 do 16:00 hod., v rozsahu 3 hodín mesačne, pričom nevyužitú časť hodín vzdialenej ON-LINE podpory pripadajúcej na príslušný kalendárny mesiac je možné presunúť do nasledujúceho obdobia. Nespotrebovanú časť hodín vzdialenej ON-LINE podpory je možné v nespotrebovanom rozsahu využiť aj na iné servisné úkony poskytované Predávajúcim.

**XI.**

**Sankcie**

11.1 Zmluvné strany sa dohodli, že v prípade nedodržania lehoty dodania Tovaru podľa článku VI. Zmluvy, má Kupujúci právo vyžadovať od Predávajúceho zmluvnú pokutu vo výške 0,05 % z ceny Tovaru vrátane DPH, za každý, aj začatý deň omeškania.

11.2 V prípade omeškania Kupujúceho s úhradou faktúry, za riadne a včas dodaný Tovar, má Predávajúci právo požadovať od Kupujúceho úrok z omeškania v zákonnej výške. Omeškanie úhrady faktúry spôsobené výkonom kontroly nároku na platbu nie je nedodržaním dátumu splatnosti faktúry a Predávajúci neuplatní sankcie voči Kupujúcemu.

11.3 V prípade omeškania Predávajúceho s odstránením nahlásenej vady podľa článku X. bod 10.2 tejto Zmluvy, má Kupujúci právo požadovať od Predávajúceho zmluvnú pokutu vo výške 150 EUR za každý, aj začatý deň omeškania za každé jedno omeškanie. Maximálna výška zmluvnej pokuty podľa tohto článku pre jedno omeškanie je rovná cene položky Tovaru, vada ktorej nebola odstránená podľa bodu 10.2 tejto Zmluvy, a to podľa prílohy č. 2.

11.4 Ustanoveniami o zmluvnej pokute nie je dotknutý prípadný nárok na náhradu škody, ktorá vznikne niektorej zo Zmluvných strán porušením dohodnutých zmluvných povinností.

11.5 Súhrn všetkých zmluvných pokút, ako aj náhrad škody, v zmysle článku XV. ods. 15.2tejto Zmluvy, bude maximálne do výšky 100% celkovej ceny predmetu Zmluvy, stanovenej v článku VII. bod 7.2. Zmluvy.

**XII.**

**Osobitné dojednania**

12.1 Predávajúci prehlasuje a zodpovedá za to, že Tovar nie je zaťažený právami tretích osôb.

12.2 Nebezpečenstvo škody na Tovare prechádza z Predávajúceho na Kupujúceho okamihom podpísania príslušného protokolu o dodaní tovaru Zmluvnými stranami.

12.3 Predávajúci sa zaväzuje pri inštalácii dodržiavať predpisy o ochrane pred požiarmi, bezpečnostné a iné príslušné právne predpisy Slovenskej republiky.

12.4 Predávajúci je povinný strpieť výkon kontroly/auditu/kontroly na mieste súvisiaceho s dodávaným tovarom a službami, kedykoľvek počas platnosti a účinnosti zmluvy o poskytnutí nenávratného finančného príspevku, z ktorého je predmet tejto zmluvy financovaný, a to oprávnenými osobami a poskytnúť im všetku potrebnú súčinnosť.

12.5 Predávajúci nie je oprávnený postúpiť pohľadávky zo Zmluvy v zmysle § 524 a nasl. Zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) bez predchádzajúceho súhlasu Kupujúceho. Právny úkon, ktorým budú postúpené pohľadávky Predávajúceho v rozpore s týmto ustanovením, bude v zmysle § 39 Občianskeho zákonníka neplatný. Súhlas Kupujúceho je zároveň platný len za podmienky, že bol na takýto úkon udelený predchádzajúci písomný súhlas štatutárneho orgánu Kupujúceho.

**XIII.**

**Oprávnené osoby**

13.1 Zmluvné strany sa dohodli, že na výkon určitých úkonov, súvisiacich s plnením tejto Zmluvy, sú okrem štatutárnych orgánov Zmluvných strán oprávnené tiež tieto Oprávnené osoby.

13.2 Oprávnené osoby za Kupujúceho sú:

13.2.1 .......................................

13.2.2 .......................................

13.3 Oprávnenými osobami za Predávajúceho sú:

13.3.1 .......................................

13.3.2 .......................................

13.4 Zmluvné strany sú v prípade potreby oprávnené oznámiť písomnou formou druhej Zmluvnej strane ďalšiu Oprávnenú osobu spolu s kontaktnými údajmi tejto osoby.

13.5 Akékoľvek zmeny týkajúce sa Oprávnených osôb alebo ich kontaktných údajov, sú Zmluvné strany povinné bez zbytočného odkladu oznámiť druhej Zmluvnej strane. V prípade porušenia oznamovacej povinnosti podľa tohto odseku, žiadna zo Zmluvných strán nezodpovedá druhej Zmluvnej strane za škodu, ktorá jej vznikne v dôsledku udelenia alebo prijatia pokynu na činnosť podľa tejto Zmluvy od neoprávnenej osoby.

13.6 Úkony, ktoré sa dotýkajú platnosti, účinnosti a/alebo obsahu tejto Zmluvy, a úkony v súdnom, správnom, rozhodcovskom alebo inom konaní pred orgánmi verejnej moci sú oprávnené vykonávať výlučne štatutárne orgány.

**XIV.**

**Vlastnícke právo**

14.1 Vlastnícke právo k dodanému Tovaru prechádza na Kupujúceho zaplatením kúpnej ceny.

**XV.**

**Náhrada škody**

15.1 V prípade, že Predávajúci poruší svoje povinnosti pri dodávke Tovaru a dôjde k vzniku škody na Tovare – zničením, poškodením alebo znehodnotením, je povinný túto škodu Kupujúcemu uhradiť alebo nahradiť škodu uvedením do predošlého stavu.

15.2 V prípade, že Kupujúci poruší svoje povinnosti, vyplývajúce z tejto Zmluvy, a spôsobí Predávajúcemu škodu, je povinný túto škodu Predávajúcemu uhradiť.

15.3 Nároky Zmluvných strán z titulu náhrady škody sa riadia príslušnými ustanoveniami Obchodného zákonníka o náhrade škody.

**XVI.**

**Riešenie sporov**

16.1 Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory a nedorozumenia, ktoré vzniknú zo zmluvy sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené príslušnými slovenskými súdmi.

**XVII.**

**Ukončenie zmluvy**

17.1 Túto Zmluvu možno ukončiť nasledovne:

* písomnou dohodou Zmluvných strán, a to dňom uvedeným v takejto dohode; v dohode o ukončení tejto Zmluvy sa súčasne upravia aj nároky Zmluvných strán, vzniknuté na základe alebo v súvislosti s touto Zmluvou,
* písomným odstúpením od Zmluvy ktoroukoľvek zo Zmluvných strán v prípadoch uvedených v tejto Zmluve,
* v súlade s ustanovením § 19 zákona o verejnom obstarávaní.

17.2 Kupujúci je oprávnený odstúpiť od Zmluvy v prípade, ak:

* proti Predávajúcemu začalo konkurzné konanie alebo reštrukturalizácia,
* Predávajúci vstúpil do likvidácie,
* Predávajúci koná v rozpore s touto Zmluvou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky, v určenej primeranej lehote, neodstráni,
* Predávajúci poruší povinnosti, ktoré pre Predávajúceho vyplývajú z ustanovení Zmluvy, alebo z ustanovení právnych predpisov,
* Predávajúci poruší povinnosti uvedené v tejto Zmluve,
* Predávajúci poruší povinností Predávajúceho, podľa bodov 4.4 až 4.6 tejto Zmluvy,
* Ak Predávajúci nebude schopný dodať Tovar v súlade s touto Zmluvou.

17.3 Predávajúci je oprávnený odstúpiť od tejto Zmluvy v prípade, ak Kupujúci poruší Zmluvu podstatným spôsobom. Za podstatné porušenie povinností, vyplývajúcich z tejto Zmluvy na strane Kupujúceho, sa považuje omeškanie Kupujúceho s úhradou faktúry viac ako šesťdesiat (60) dní od jej splatnosti. Omeškanie úhrady faktúry spôsobené výkonom kontroly nároku na platbu nie je nedodržaním dátumu splatnosti faktúry a Predávajúci v tomto prípade nie je oprávnený odstúpiť od Zmluvy.

17.4 Odstúpenie od Zmluvy musí mať písomnú formu, musí sa v ňom uviesť dôvod odstúpenia a je účinné doručením druhej Zmluvnej strane.

17.5 Zmluvná strana, ktorá odstúpi od tejto Zmluvy, má právo požadovať od druhej Zmluvnej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať, ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď.

**XVIII.**

**Záverečné ustanovenia**

18.1 Zmluvné strany sa zaväzujú, že pri plnení Zmluvy budú postupovať v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej aj len „Nariadenie EÚ“ alebo „GDPR“), ktorým sa ruší smernica 95/46/ES (všeobecné nariadenie o ochrane údajov), zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon OÚ“) a ďalšími právnymi predpismi SR a EÚ.

18.2 Zmluvné strany vyhlasujú, že pri plnení Zmluvy nedôjde k spracúvaniu osobných údajov v zmysle článku 28 GDPR. V prípade, že dôjde k spracúvaniu osobných údajov podľa predošlej vety, Zmluvné strany sa dohodli, že na tento účel uzatvoria osobitnú zmluvu o spracúvaní osobných údajov.

18.3 Predávajúci je povinný:

1. dodať predmet Zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,
2. pred odovzdaním predmetov Zmluvy zabezpečiť vykonanie predpredajného servisu, zabezpečiť ich inštaláciu, inštruktáž obsluhy a predviesť funkčnosť.

18.4 Zmluva nadobúda platnosť podpísaním tejto zmluvy oboma zmluvnými stranami. Účinnosť nadobudne po splnení súčasne dvoch odkladacích podmienok účinnosti, ktoré spočívajú v tom, že:

1. zmluva nadobudne účinnosť po ukončení kontroly, ak ÚVO ako SO neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia záznamu z kontroly prijímateľovi. Ak boli v rámci kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom doručenia písomnej akceptácie navrhovanej ex ante finančnej opravy uvedenej v správe z kontroly vypracovanej poskytovateľom a kumulatívneho splnenia podmienky na uplatnenie ex ante finančnej opravy. Ak zákazka, ktorej výsledkom bolo uzavretie zmluvy nebola predmetom kontroly ÚVO ako SO z dôvodu, že nebola vyhodnotená ako riziková, zmluva nadobudne účinnosť dňom doručenia oznámenia poskytovateľa prijímateľovi, že zákazka nebola na základe poskytovateľom vykonanej rizikovej analýzy vyhodnotená ako riziková,
2. a zároveň dôjde k naplneniu povinnosti v zmysle § 47a ods. 1 Občianskeho zákonníka, teda účinnosť táto zmluva nadobudne dňom nasledujúcim po dni jej zverejnenia. Kupujúci oznámi Predávajúcemu nadobudnutie účinnosti tejto zmluvy písomne.

18.5 Vzájomné vzťahy Zmluvných strán, vyplývajúce z tejto Zmluvy, sa riadia právnym poriadkom Slovenskej republiky. Právne vzťahy touto Zmluvou neupravené sa riadia príslušnými ustanoveniami Obchodného zákonníka a ostatnými súvisiacimi právnymi predpismi, platnými na území Slovenskej republiky.

18.6 Zmluvu je možné meniť a dopĺňať iba písomnými očíslovanými dodatkami, podpísanými oprávnenými zástupcami oboch Zmluvných strán. Dodatky budú tvoriť neoddeliteľnú súčasť Zmluvy.

18.7 Podmienky tejto Zmluvy, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia.

18.8 Zmluvné strany sa zaväzujú, že v prípade akejkoľvek zmeny identifikačných údajov, budú o tejto zmene druhú Zmluvnú stranu bezodkladne písomne informovať. Ak Zmluvné strany nesplnia svoju oznamovaciu povinnosť, má sa za to, že platia posledné známe identifikačné údaje.

18.9 Zmluva je vyhotovená v troch (3) rovnopisoch, v slovenskom jazyku, s platnosťou originálu, z ktorých dva (2) rovnopisy obdrží Kupujúci a jeden (1) rovnopis obdrží Predávajúci.

18.10 Predávajúci vyhlasuje, že pri podpise tejto Zmluvy je, v zmysle § 11 Zákona o verejnom obstarávaní a § 2 Zákona o registri partnerov verejného sektora, partnerom verejného sektora a je zapísaný v registri partnerov verejného sektora, ak mu táto povinnosť vznikla.

18.11 Ak by niektoré ustanovenia tejto Zmluvy boli neplatné, nie je tým dotknutá platnosť ostatných ustanovení. Namiesto neplatných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy.

18.12 Zmluvné strany vyhlasujú, že si túto Zmluvu prečítali, jej obsahu porozumeli, považujú ju za dostatočne jasnú, určitú a zrozumiteľnú, neuzatvárajú ju v tiesni a ani za nápadne nevýhodných podmienok, pričom na znak toho, že táto Zmluva zodpovedá ich skutočnej a slobodnej vôli, ju podpisujú.

18.13 Neoddeliteľnou súčasťou tejto zmluvy je:

Príloha č. 1: Opis predmetu zákazky

Príloha č. 2: Súhrnná cenová ponuka

Príloha č. 3: Zoznam subdodávateľov

Za Predávajúceho: Za Kupujúceho:

V .........................,dňa …..................... V Trenčíne, dňa ….................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, funkcia Ing. Jaroslav Baška, predseda

Príloha č. 1 Zmluvy: Opis predmetu zákazky (Zhodná s prílohou č. 1 súťažných podkladov)

Príloha č. 2 Zmluvy: Súhrnná cenová ponuka (Zhodná s prílohou č. 2 súťažných podkladov)

# Príloha č. 3 Zmluvy:

# Zoznam subdodávateľov

(čestné vyhlásenie k subdodávkam)

Uchádzač:...........................................................,

so sídlom ............................................................................................................................,

IČO: ........................... týmto vyhlasujem, že v  zákazke - predmet zákazky: **„***"XXX***“: (**[[1]](#footnote-1)**)**

* **nebudem využívať subdodávky a celé plnenie zabezpečím sám** (tým nie je vylúčená neskoršia možnosť zmeny, avšak za splnenia pravidiel zmeny subdodávateľov počas plnenia zmluvy, ktoré sú uvedené v súťažných podkladov);
* **budem využívať subdodávky a na tento účel uvádzam** údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia nasledovne**:**

1. údaje o všetkých známych subdodávateľoch:
2. údaje o osobách oprávnených konať za subdodávateľa v rozsahu meno, priezvisko, adresa trvalého pobytu a dátum narodenia:

V ........................, dňa............................

...................................................................................

meno, priezvisko a podpis oprávneného zástupcu uchádzača

1. *Nehodiace sa prečiarknite* [↑](#footnote-ref-1)